***ELTE TTK HÖK***

***Biológia Szakterületi Bizottság ülése***

*2015. szeptember 8. 16:00 Déli tömb 7-*

***Emlékeztető***

Az emlékeztetőt készítette: Őri Bálint

16:09-kor Nagy Anikó megnyitja az ülést

Őri Bálint az Ellenőrző Bizottság részéről megállapítja, hogy az ülés 3 szavazati jogú taggal határozatképes.

Jelen vannak: Fetter Dávid, Nagy Anikó és Németh László szavazati joggal, Bohár Balázs, Berkó Regina, Dolgos Rita, Horváth Patrik, Horváth Tamás, Juhász Dorottya, Muliter Ádám, Őri Bálint és Valánszki Luca tanácskozási joggal.

Tervezett napirend:

1. Bejelentések
2. Beszámolók
3. Személyi kérdések
4. Ügyrend
5. SzaCs
6. RuBiSCo
7. BReKi
8. Egyebek

Fetter Dávid módosítási javaslata: 8. pontnak kerüljön felvételre a Gólyaavató.

*11/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a Gólyaavató napirendi pont felvételét.*

Az így módosult napirend:

1. Bejelentések
2. Beszámolók
3. Személyi kérdések
4. Ügyrend
5. SzaCs
6. RuBiSCo
7. BReKi
8. Gólyaavató
9. Egyebek

*12/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a módosult napirendet.*

Nagy Anikó Őri Bálintot jelöli a jegyzőkönyv vezetésére, Őri Bálint elfogadja a jelölést.

*13/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag megválasztotta Őri Bálintot az ülés jegyzőkönyvének vezetésére.*

1. **Bejelentések (16:11)**

*Nagy Anikó:* lemondott Intézeti és Kari Tanács delegáltságairól. Sikeresen lezajlott a beiratkozás.

Nagy Anikó 16:13-kor lezárja az első napirendi pontot.

1. **Beszámolók (16:13)**

A szeptember 15-i Küldöttgyűlésre el kell készíteni a beszámolókat, ezért Nagy Anikó és Fetter Dávid most ismertetik a sajátjukat.

*Nagy Anikó:* a nyáron volt egy Tanulmányi Csoport ülés, amelyen a Köztársasági Ösztöndíj pályázatokról volt szó, illetve volt egy Küldöttgyűlési ülés is, mindkettőn részt vett. Az utólagos mentorképzés elbeszélgetésén is részt vett, illetve dolgozatokat is javított. Az Intézeti Tanács és a Kari Tanács ülésein szó volt a 2015-ös mintatantervről, új tanszékvezetők kinevezése történt meg. A nyáron részt vett a TTK HÖK Alapszabályának javaslatokkal ellátásában is. A mentortáborban előadás helyett inkább beszélgetést tartott, ez jól sikerült. Volt egy Gólyatábori megbeszélés és egy szakos nap is, mindkettő eredményesen zárult. Augusztus 7-én a Szakterületi Bizottság ülésezett. A Margitszigeten gólyatalálkozó volt augusztusban, ez is jól sikerült, majd augusztus 23-án még egy gólyatalálkozót tartottak azoknak, akik nem tudtak részt venni a Gólyatáboron, itt csak két gólya jelent meg, őket körbevezették az egyetemen, tankönyveket is mutattak nekik. Augusztus 24-26 között Bódvarákón volt, a Gólyatáborban előadást tartott a szakos napon a mentorok segítségével. A regisztrációs héten segített az MSc­s beiratkozásban, kritériumdolgozatokat felügyelt és javított. Szeptember 3-án a BSc-s beiratkozáson vélhetően kommunikációs hiba miatt nem jelent meg Márialigeti professzor úr, ám az ebből fakadó problémát sikeresen elhárították. A TéTéKás Nyúz gólyaszámába cikket írt a Szakterületről, a gólyák számára létrehozott Facebook-csoportot is, amellyel kapcsolatban szintén volt egy kisebb fennakadás, ám ez is megoldódott. A Gólyakisokosba is írt a Szakterületről, ezen kívül a biológus honlap is frissítve van, amiért köszönetet mond Fetter Dávidnak. A gólyatáborok előtt segített a TTK-s és BGGyK-s hallgatók leveleinek megtöltésében is.

*Fetter Dávid:* a tegnapi Választmányon sok dolog nem került elő, ami a Küldöttgyűlésen valószínűleg fel fog hangozni. Főleg a Gólyabál szervezéséről esett szó, ám az ott elhangzottak egy része még csak nagyvonalú terv, ezért részletesen nem ismertetheti azokat. A bálról elsősorban Horváth Tamás és Béni Kornél tudna részletesebben beszámolni. Elindult a RuBiSCo korrepetálás, MSc-s hallgatók is örömmel csatlakoznának a programhoz. 1 lány növényszervezettanból, 1 lány biokémiából, 2 fiú biológia kritériumtárgyból, 2 fiú pedig sejtbiológiából és állatszervezettanból tartana szívesen korrepetálást. Az érintett tanárokkal mindenkit meghallgattak, a meghallgatásokon a tanárok szerint mindenki megfelelt. A Szakterületi Bizottság szavazzon arról, hogy ki tarthat közülük korrepetálást, egy esetben merült fel kérdés, ugyanis Dávid, mint RuBiSCoordinátor 90%-nál állapította meg a minimum követelményt azok számára, akik korrepetálásokat tarthatnak, és egy jelentkező ezt a hatért nem érte el. Foglalnak termeket a korrepetálásokra, ugyanúgy, mint korábban a meghallgatásokra is. Részt vett a meghallgatásokon is, a tanárokkal együtt tett fel kérdéseket. A biosz.elte.hu oldalon folyamatos hírek jelennek meg a korrepetálásrokól, év közben űrlapokat szeretne küldeni a hallgatóknak, akik így vissza tudnának elezni, hogy mennyire elégedettek az adott oktatóval; az oktatók a visszajelzések fényében részesülnének ösztöndíjban.

*Bohár Balázs:* Tanulmányi és Oktatási Bizottságba delegált, szeptember 17-én lesz a következő ülés, itt a költségtérítés csökkentés pályázatait fogják elbírálni. A nyáron is volt egy ülés,, ezen a Köztársasági Ösztöndíjról volt szó, de nem tudott részt venni rajta, mert dolgozott.

Kérdés nem érkezett a beszámolókhoz.

Nagy Anikó 16:31-kor lezárta a napirendi pontot.

1. **Személyi kérdések (16:31)**

BReKi koordinátor tisztségre Bohár Balázstól pályázat érkezett, ez a weboldalon olvasható, kiküldve nem lett.

Bohár Balázs ismerteti a pályázatot.

*Fetter Dávid*: plakátolási felületekre pályázna? *Bohár Balázs:* természetesen, minél több emberhez kell eljuttatni a kirándulások hírét.

*Bohár Balázs:* kari szintű legyen-e, vagy csak a biológus hallgatók vehessenek részt rajta? *Nagy Anikó:* jó ötlet lenne kari szintűvé tenni. *Juhász Dorottya*: legyen létszámfüggő, előnyt élvezzenek a biológiások.

*Fetter Dávid:* a pályázatban csak Ócsát említi, egyéb helyszíneket tervez-e, szeretne-e ELTÉs helyszínekre is szervezni közös utakat? *Bohár Balázs:* az anatómiai múzeumba szeretne utakat szervezni, korábban Ócsára szervezett kirándulást, azért azt említette, mint példa, tanszékre, múzeumba is lehetne néha embereket vinni. Kovács Tamáson keresztül a BME, Farkas Jánoson keresztül az Állatkert lehetne látogatható, boncolást is lehetne nézni 1000 Ft-ért, a Tropikáriumot is meg lehetne nézni szakszerű vezetéssel, ekkor a nagyközönség elől elzárt területekre is be lehetne menni. Részletesebben kifejti majd ezeket a 7. napirendi pont alatt. Csörgő Tiborral kapcsolatba kell lépni, havi szinten szeretne szervezni ócsai utat, akkor is, ha csak kevesen mennének.

*Nagy Anikó:* miért jó havonta Ócsára menni, más helyszíneket is látogathatnának. *Bohár Balázs:* Ócsára legfeljebb 8 ember mehetne, ezért jó, ha mindig vannak utak, illetve az élővilág is teljesen más az év különböző szakaszaiban.

*Fetter Dávid:* MaFiHÉvel együttműködve az északi épület tetején levő csillagvizsgálóba is fel lehetne menni, tervez-e kommunikálni velük ez ügyben? *Bohár Balázs:* remek ötlet, beszélni fog velük. *Horváth Tamás:* a csillagvizsgáló évek óta nem működik, nincs pénz a javítására.

Több kérdés nem érkezett.

Fetter Dávid vitát kíván folytatni a jelölt távollétében.

Bohár Balázs 16:41-kor elhagyja a termet.

*Fetter Dávid:* mi a Szakterület véleménye a jelöltről?

Juhász Dorottya szerint Fetter Dávid túl sok kérdést tesz fel, lassítja az ülés menetét.

*Nagy Anikó:* Balázs már foglalkozott korábban is a BReKivel, Szakterületi Koordinátor is volt, szerinte biztosan jól el tudná látni a feladatot.

*Horváth Tamás:* az, hogy korábban ellátta már, nem jelenti azt, hogy most is jól tudná csinálni.

*Nagy Anikó:* most is aktív a csoportban, tisztában van a napi dolgokkal.

*Németh László:* a pályázat korrekt, az előzményeket ismeri, mert ő maga is aktív tagja volt a Szakterületnek, látta Balázs munkáját, amely alapján bízik benne, hogy jól el tudja látni majd a feladatát.

Bohár Balázs 16:44-kor visszatér a terembe.

A jelölt jelenlétében senki sem kíván vitát folytatni.

Őri Bálint ismerteti a szavazás menetét: a szavazócetli nem lepecsételt felére tollal, jól olvashatóan kell felírni a B. B., Bohár Balázs vagy igen kifejezések valamelyikét, amennyiben támogatni kívánják a jelöltet, amennyiben nem kívánják támogatni, úgy a nem szót kell jól olvashatósan a papírra írni. Minden más szó, kifejezés, írásjel, továbbá a ceruzával vagy olvashatatlanul kitöltött szavazócetlik érvénytelenek.

*14/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag megválasztotta Bohár Balázst a BReKi koordinátori feladatokkal.*

Nagy Anikó 16:47-kor lezárja a napirendi pontot.

1. **Ügyrend (16:47)**

*Nagy Anikó:* az EBiHal elnöke miért vehet részt ugyanolyan jogokkal a Szakterületi Bizottság ülésein, mint a HÖK tagjai, a képviselők, amikor esetleg nem is biológus, vagy nem hallgató?

*Bohár Balázs:* a koordinátoroknak havi rendszerességgel kelljen beszámolni? a Szakterület jelen lévő tagjai szerint ez szükséges.

Fetter Dávid javaslatai:

1. § 1. A Biológia Szakterületi Bizottság (továbbiakban: Bizottság) ülését, a Bizottság elnöke hívja össze.

Probléma: ha nincs Szakterületi Koordinátor, sem Szakterületi Bizottság elnöke, akkor ki hívhatja össze? Bohár Balázs: 50%+1 fő hívhassa össze

Horváth Tamás 16:54-kor elhagyja a termet.

Őri Bálint szövegszerű javaslata:

1. § 1. A Biológia Szakterületi Bizottság (továbbiakban: Bizottság) ülését, a Bizottság elnöke hívja össze. Amennyiben a tisztség betöltetlen, a Szakterület bármely képviselője összehívhatja azt.
2. § 3. A meghívókat az ülésre legalább 72 órával az ülés előtt ki kell küldeni a Bizottsági tagok részére, megjelölve az ülés helyét, időpontját és javasolt napirendjét.

Korábban 48 órában volt megállapítva a határidő, ám ekkor esetenként nehézkes lehet idejében elolvasni a beküldött anyagokat.

Valánszki Luca 16:56-kor elhagyja a termet.

Berkó Regina 16:57-kor elhagyja a termet.

1. § 4. A Bizottság ülésein az Egyesült Biológus Hallgatók Szövetségének elnöke megfigyelési joggal vehet részt.

A Szakterület képviselői szerint fölösleges alanyi jogon tanácskozási jogot adni az EBiHal elnökének, szükség esetén a Bizottság tagjai bármikor megadhatják neki.

3.§ 3. Amennyiben az Ellenőrző Bizottság egyetlen tagja sem tud megjelenni az ülésen, akkor a Szakterületi Bizottság kétharmados többséggel választ egy hallgatót, aki ellátja az Ellenőrző Bizottság feladatait az ülés végéig. Ez a hallgató a titkos szavazásokkor nem rendelkezik szavazati joggal.

Indokolt az utolsó mondat bevétele a szabályozásba, mivel e nélkül előfordulhatna, hogy szavazó tag végzi a szavazatok számlálását is, ami esetleges visszaélésekhez vezethetne.

Horváth Tamás 16:59-kor visszatér a terembe.

Berkó Regina 17:02-kor visszatér a terembe.

Valánszki Luca 17:06-kor visszatér a terembe.

Az ügyrendi módosításokról a Bizottság egyben szavaz, a határozat alapján lehet majd beterjeszteni a szeptember 15-i Küldöttgyűlés elé.

*15/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a Bizottság Ügyrendjének fent vázolt módosításait.*

Nagy Anikó 17:06-kor lezárja a napirendi pontot.

1. **SzaCs (17:07)**

Nagy Anikó szeretne egy bevonó/avató SzaCs-ot tartani, erre a jövő hét lenne az ideális, ám ez túl közel van. *Bohár Balázs:* lehetne vinni társasjátékokat, ahogyan a matekos teadélutánokon is lenni szokott. *Nagy Anikó:* lehetne sütni előtte, esetleg közben is valahol.

Legfontosabb, hogy az időpontról szülessen döntés.

Horváth Patrik véleményét kérdezik, hogy elsőévesként milyen programra menne el szívesen.

Az időpontról és a programokról is kérdőívet kellene kiírni, hogy sokan mondhassák el a véleményüket ezekkel kapcsolatban, ezt a gólya Facebbok-csoportba kellene közzétenni, esetleg egy évfolyamlistára kiküldött e-mail is segíthet.

Szeptember 23. szerda tűnik reálisnak erre, ekkor valószínűleg többen ráérnek. A kérdésben szimpátiaszavazást tartanak: a megjelentek 10 igen, 0 nem és 2 tartózkodásellenében támogatják a megjelölt időpontot.

Nagy Anikó 17:15-kor lezárja a napirendi pontot.

1. **RuBiSCo (17:16)**

*Fetter Dávid:* röviden bemutatja a jelentkezőket.

Bethlendy Boglárka: növényszervezettanból korrepetálna, az írásbeli és a szóbeli felmérésen is megfelelt. Terve, hogy az első két alkalommal „tanuljunk tanulni” jellegű foglalkozást tartana. Részt kíván venni az elsőévesek előadásán

*16/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Bethlendy Boglárka RuBiSCo korrepetálásokat tartson a következő félévben.*

Ignácz Attila: sejtbiológiát tartana, Pálfia Zsolt Tanár Úr javaslatára ő is tartana 1 óra „tanuljunk tanulni”-t. Minden anyagzáráskor tartana korrepetálást. A tanárszakosoknak már tartott órát, Fetter Dávid szerdán mutatja be a sejtbiológia előadáson. Pálfia Zsolt Tanár Úr támogatja.

*17/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Ignácz Attila RuBiSCo korrepetálásokat tartson a következő félévben.*

Jezsó Bálint: állatszervezettanból korrepetálna, tavaly az anatómia versenyen 4. helyezést ért el. Pálfia Tanár Úr az ő tudásával is meg van elégedve, Bálint nála készíti szakdolgozatát.

*18/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Jezsó Bálint RuBiSCo korrepetálásokat tartson a következő félévben.*

Szabó Lili: biokémia gyakorlatokban segítene, szeptember végétől pedig az előadások anyagában is. A gyakorlati feladatokat kidolgozta, szakkollégista. Nyitrai Tanár Úr támogatja. Emelt és középszinten is tartana órákat.

*19/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Szabó Lili RuBiSCo korrepetálásokat tartson a következő félévben.*

Juhász Dorottya 17:20-kor elhagyja a termet.

Téglás Bence: biológia kritériumtárgyból korrepetálna, az anyagból összeállított teszten 96%-ot ért el, Pogány Ákossal folyamatos kapcsolatban áll, a kritériumtárgy első két előadását ő állítja össze. Fetter Dávid is elégedett vele.

*20/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Téglás Bence RuBiSCo korrepetálásokat tartson a következő félévben.*

Vasicsek Richárd: biológia kritériumtárgyból korrepetálna, de nem érte el a Fetter Dávid által meghatározott 90%-o9s küszöböt, ezért Dávid új dolgozat megírását javasolja. Azt szeretné, ha ezt Pogány Ákos állítaná össze szeptember végére.

*21/2015 (IX.8.) számú Biológia Szakterületi Bizottsági határozat: a Szakterületi Bizottság 0 igen szavazattal, 1 nem ellenében 2 távolmaradás mellett nem támogatta, hogy Vasicsek Richárd RuBiSCo korrepetálásokat tartson a következő félévben.*

Fetter Dávid: informatikából korrepetálna, nem írt tesztet, mert a TTK HÖK informatikusa, és a megkeresésére egyetlen tanár sem válaszolt, így csak magának állíthatott volna össze tesztet.

*22/2015 (IX.8.) számú Biológia Szakterületi Bizottsági határozat: a Szakterületi Bizottság 1 igen szavazattal, 2 távolmaradás mellett támogatta, hogy Fetter Dávid RuBiSCo korrepetálásokat tartson a következő félévben.*

Nagy Anikó 17:25-kor lezárja a napirendi pontot.

1. **BReKi (17:25)**

*Bohár Balázs:* 2 éve fent van a szakterületi honlapon egy űrlap, ezt egyszerű kinyomtatni, és nem kell folyamatosan figyelni. Szeretné, ha az informatikus létrehozna egy BReKi-s email címet. A honlapon a BReKi-s menüpont alá jó lenne létrehozni még egyet, ahová a korábbi eseményeken részt vett hallgatók feltölthetnék beszámolóikat, hogy ezzel is kedvet csináljanak a mág vacillálókban.

Jó lenne elmenni a Tropikáriumba is, ez jelenleg szervezés alatt áll. Farkas János Tanár Úrral való egyeztetések után vélhetően lehetőség lenne a Fővárosi Állat- és Növénykertbe is ellátogatni. A Richter Gedeon Zrt és a BME biológusok számára is érdekesebb részeibe egy Kovács Tamással folytatott egyeztetés után valószínűleg szintén lesz lehetőség elmenni. Csörgő Tibor Tanár Úron keresztül lehet intézni a korábban is említett ócsai utakat, ezt az EBiHal-on már elfogadták. Korábban a Budapesti Honvédkórházban fejenként 1000 Ft-ért lehetett részt venni boncoláson, ezt a jövőben is szerveznének, a kérdés, hogy a pénzt milyen formában lehet a kórház részére átutalni úgy, hogy lehetőleg ne egyesével fizessen minden résztvevő. Horváth Tamás: ez magánszemélyként is lehetséges, csak a számlákra lesz szükség. Fetter Dávid: talán még jobb, ha az Alapítványon keresztül intézik el a dolgot. Horváth Tamás: igen, a legtisztább valóban az lenne.

Juhász Dorottya 17:29-kor visszatér a terembe.

Bohár Balázs érdeklődik egy néhány évvel korábbi pályázati lehetőség elérhetősége felől, de Horváth Tamás gazdasági elnökhelyettes elmondása szerint az említett lehetőség ma már nem használható ki. *Bohár Balázs:* létrehozzon-e egy külön BReKi csoportot, vagy jó, ha a Szakterület Facebook csoportjába érkeznek az információk? A Szakterület szerint nincs szükség új külön csoportra.

Nagy Anikó 17:30-kor lezárja a napirendi pontot.

1. **Gólyaavató (17:30)**

*Valánszki Luca:* a Margit-szigeten lenne a legjobb, mécsesekkel oldanák meg a világítást.

*Bohár Balázs:* legyenek-e állomások? A Szakterület szerint mindenképpen szükséges, hogy legyenek állomások.

*Fetter Dávid*: a Földrajz- Földtudományi Szakterület hasonló rendezvényein az állomások a Lágymányosi Campus területén, illetve annak közvetlen közelében szoktak elhelyezkedni, talán jó lenne, ha a Gólyaavatón is így oldanák meg. A Szakterület szerint újítani kellene, nem pedig átvenni egy másik Szakterület megoldását. Az utolsó állomás legyen a Margit-szigeten a romoknál, onnan menjenek majd opcionálisan tovább.

*Horváth Patrik:* Részt vett a Gólyatáborban, tetszett, hogy voltak állomások. Nem tudja, mikor lesznek a csoporttársainak ZH-i, mivel emelt szinten vett fel több órát is, és ezért nem tudja, mikorra lenne a legjobb tenni a Gólyaavatót.

*Bohár Balázs:* mennyire lenne veszélyes, ha az állomások a városon keresztül helyezkednének el? *Nagy Anikó* erőteljesen fejezi ki tiltakozását a felvetéssel kapcsolatban, mivel fél, hogy esetleg megsérülne valaki a résztvevők közül. Rövid megbeszélés után az a véleménye, hogy ha a résztvevők saját felelősségre vállalják, hogy átmennek a városon, akkor lehetséges ez a megoldás is, viszont erről először szavazást kell kiírni a csoportban. Fontos szempont az is, hogy a részt venni kívánóknak van-e budapesti bérletük, mivel ha nem csak egyszer kell felszállniuk egy villamosra, akkor drága lenne számukra a Gólyaavató, és nem mennének el.

Hangsúlyozni kell, hogy a mentorok nem kerülhetnek olyan állapotba, amelyben nem tudnak felelősséget vállalni az általuk vezetett gólyák iránt.

A Szakterület a Gólyaavatót hagyományosan Hűvösvölgy közelében szokta tartani, viszont ez rendkívül messze esik a város központjától illetve az egyetemtől, továbbá az éjszakai hazajutás is problémás, ezért semmiképpen nem szeretnék idén oda szervezni.

Időpont: október első hete lenne ideális, semmiképpen nem eshet hétvégére a kollégisták miatt. Szerda lehetne jó időpont vagy kedd, mert szerdán reggel később kezdődnek az elsősök órái. Ezek fényében az optimális időpont október 6. lenne.

Szimpátiaszavazás az eddig megbeszéltekről: a megjelentek 9 igen szavazattal 3 távolmaradás mellett támogatják.

Az esti órákra jó lenne fáklyákat beszerezni valahonnan.

*Fetter Dávid:* találkozó legyen 19:00-kor az egyetemnél, a csoportok 19:30-kor induljanak, majd 20:00-kor találkozzanak a Margit-szigeten. Ha lesznek állomások is. akkor csúsztatva kell indulni a csapatoknak.

A részletek megbeszélésére még két ülést kell majd tartani.

Nagy Anikó 17:43-kor lezárja a napirendi pontot.

1. **Egyebek (17:43)**

Nagy Anikó az Intézeti Tanácsba szeretné majd a Küldöttgyűlésen jelölni Bohár Balázst, erről most előre tájékoztatja. Ha elfogadja, arról elég csak levelet küldenie, de részt is vehet az ülésen.

Egyéb hozzászólás nem érkezett.

Nagy Anikó 17:45-kor lezárja a napirendi pontot.

Nagy Anikó 17:45-kor lezárja a Biológia Szakterületi Bizottság ülését.

**Az ülésen hozott határozatok:**

*11/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a Gólyaavató napirendi pont felvételét.*

*12/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a módosult napirendet.*

*13/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag megválasztotta Őri Bálintot az ülés jegyzőkönyvének vezetésére.*

*14/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag megválasztotta Bohár Balázst a BReKi koordinátori feladatokkal.*

*15/2015 (IX.8.) számú Biológia Szakterületi Bizottsági határozat: a Szakterületi Bizottság 3 igen szavazattal egyhangúlag elfogadta a Bizottság Ügyrendjének fent vázolt módosításait.*

*16/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Bethlendy Boglárka RuBiSCo korrepetálásokat tartson a következő félévben.*

*17/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Ignácz Attila RuBiSCo korrepetálásokat tartson a következő félévben.*

*18/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Jezsó Bálint RuBiSCo korrepetálásokat tartson a következő félévben.*

*19/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Szabó Lili RuBiSCo korrepetálásokat tartson a következő félévben.*

*20/2015 (IX.8.) számú Biológia Szakterületi Bizottsági határozat: a Szakterületi Bizottság 2 igen szavazattal, 1 távolmaradás mellett támogatta, hogy Téglás Bence RuBiSCo korrepetálásokat tartson a következő félévben.*

*21/2015 (IX.8.) számú Biológia Szakterületi Bizottsági határozat: a Szakterületi Bizottság 0 igen szavazattal, 1 nem ellenében 2 távolmaradás mellett nem támogatta, hogy Vasicsek Richárd RuBiSCo korrepetálásokat tartson a következő félévben.*

*22/2015 (IX.8.) számú Biológia Szakterületi Bizottsági határozat: a Szakterületi Bizottság 1 igen szavazattal, 2 távolmaradás mellett támogatta, hogy Fetter Dávid RuBiSCo korrepetálásokat tartson a következő félévben.*